Per P. Hansen, Dansk Folkeoplysnings Samråd: ‘Succeskriteriet er, at vi får bekæmpet højrepopulisme’

Fredag i sidste uge afholdt Kommunernes Landsforening sin årlige Kultur og Fritidskonference, hvor der blandt andet var paneldebat om bibliotekernes fremtid. Her talte Per Paludan Hansen, formand for Dansk Folkeoplysnings Samråd. Fra DFS.dk – Til kamp mod højrepopulisme og misinformation.

“Per Paludan Hansen fortalte, at han deler tipoldefar med formanden for Stram Kurs.

‘Men i min familie har vi indført to begreber, som vi skelner imellem. Der er dem, vi er i familie med, og så er der dem – som partiformanden – vi kun er i slægt med.’

‘I forhold til min slægtning og det, han står for, er der i dag et stort behov for folkeoplysende dannelse. …

Per Paludan Hansen henviste de folkeoplysende organisationers historie:

‘DFS blev stiftet i 1942 for at sikre ytringsfrihed og andre demokratiske rettigheder under den nazistiske besættelse, og LOF, hvor jeg er er generalsekretær, blev etableret i 1945 for at bidrage til, at Danmark ikke igen blev underlagt totalitære tendenser. …

Videre henviste han til en fælleserklæring, han og formanden for Danmarks Biblioteksforening havde udsendt umiddelbart inden konferencen. Her står der bl.a.:

… Succeskriteriet for samarbejdet er, at vi får bekæmpet højrepopulisme, fake news og misformation,’ sagde Per Paludan Hansen til slut.“